2.  ลักษณะการประกอบธุรกิจ

    1.  ประวัติความเป็นมา

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ต่อไปเรียกว่า “บริษัท” (เดิมชื่อบริษัท
อินเตอร์ลิ้งค์ คอมมิวนิเคชั่น (ประเทศไทย) จำกัด) จดทะเบียนจัดตั้งเมื่อวันที่ 9 มีนาคม 2538
โดยในปี 2538 นี้ บริษัทได้รับโอนธุรกิจทั้งหมดของแผนกเครือข่ายคอมพิวเตอร์ (Network
System) รวมทั้งพนักงาน อีกทั้งยังได้รับโอนสิทธิการเป็นตัวแทนจัดจำหน่าย (Distributor)
สินค้าข่ายสายสัญญาณและอุปกรณ์ทุกชนิดภายใต้ยี่ห้อ AMP และสินค้าคงคลังทั้งหมดมาจากบริษัทแม่
ได้แก่ บริษัท อินเตอร์เนชั่นแนล (1987) จำกัด จึงสามารถดำเนินธุรกิจได้อย่างต่อเนื่องทันที
ทั้งนี้โดยมีวัตถุประสงค์เพื่อมุ่งเน้นธุรกิจระบบและอุปกรณ์ข่ายสายสัญญาณคอมพิวเตอร์ (Cabling
System) และสามารถรุกตลาดที่มีอัตราการเจริญเติบโตที่สูงได้อย่างรวดเร็ว
โดยนับเป็นบริษัทแรกที่นำเทคโนโลยีด้านสายสัญญาณชนิด UTP สำหรับระบบ LAN
มาเผยแพร่จนปัจจุบันเป็นที่แพร่หลายกันโดยทั่วไป และบริษัท อินเตอร์เนชั่นแนล (1987)
จำกัดได้เลิกการประกอบธุรกิจทั้งหมด
โดยเหลือเพียงอาคารให้บริษัทฯเช่าพื้นที่ดำเนินธุรกิจและเป็นผู้ถือหุ้นรายใหญ่ของบริษัทด้วย

ปัจจุบันบริษัทประกอบธุรกิจที่เกี่ยวข้องกับธุรกิจเทคโนโลยีสารสนเทศและการสื่อสาร(Information
and Communication Technology) โดยดำเนินธุรกิจหลักที่เกี่ยวข้องกับอุปกรณ์ข่ายสาย
(Cabling) สัญญาณคอมพิวเตอร์และสื่อสารโทรคมนาคม
และได้รับการแต่งตั้งจากผู้ผลิตสายสัญญาณและอุปกรณ์ข่ายสายจากต่างประเทศให้เป็นตัวจัดจำหน่าย
(Distributor) สินค้าในประเทศไทย ซึ่งได้แก่สินค้ายี่ห้อ AMP, LINK เป็นต้น
และบริษัทยังได้ว่าจ้างผู้ผลิตทั่วไปให้ผลิตสินค้าภายใต้เครื่องหมายการค้า Interlink
ซึ่งเป็นชื่อของบริษัทเอง นอกจากนี้
บริษัทยังเป็นผู้บุกเบิกและพัฒนาสินค้าที่เกี่ยวข้องกับระบบข่ายสายคอมพิวเตอร์และสื่อสารโทรคมนาคม
ได้แก่ ผลิตภัณฑ์ 19” Rack Cabinet ภายใต้ยี่ห้อสินค้า 19” GERMANY EXPORT RACK
ซึ่งบริษัทได้จดทะเบียนเครื่องหมายการค้า ตามพระราชบัญญัติลิขสิทธิ์
ให้บริษัทมีสิทธิในเครื่องหมายการค้าของผลิตภัณฑ์นี้อย่างสมบูรณ์และยังมีสินค้ายี่ห้อ 19” THE BEST
QUALITY RACK อีกด้วย

เนื่องจากสินค้าที่จัดจำหน่ายเป็นสินค้าด้านวิศวกรรมซึ่งต้องมีความเชี่ยวชาญและต้องใช้เครื่องมือและเครื่องทดสอบที่มีต้นทุนสูง
อีกทั้งมีโครงการก่อสร้างขนาดใหญ่ที่จำเป็นต้องใช้ผู้เชี่ยวชาญในการวางระบบ
บริษัทจึงได้ลงทุนด้านเครื่องมือเครื่องทดสอบ และฝึกอบรมบุคลากรเพื่อสนับสนุนการขายสินค้า
ทำให้บริษัทได้รับการว่าจ้างให้ตรวจทดสอบและออกใบรับรองให้แก่ผู้รับเหมาทั่วไปเพื่อให้เจ้าของโครงการเชื่อมั่นในระบบที่ผู้รับเหมาทั่วไปได้วางไว้
ดังนั้นบริษัทเล็งเห็นว่ามีโอกาสทางธุรกิจในการที่จะสามารถทำให้ธุรกิจการวางระบบอุปกรณ์ข่ายสายสัญญาณและสื่อสารโทรคมนาคมนี้ดำเนินรุดหน้าไปกว่าปัจจุบันอีกมาก
ดังนั้นในต้นปี 2547
บริษัทจึงได้สร้างแผนกวิศวกรรมที่เดิมเป็นแผนกสนับสนุนการขายให้เป็นธุรกิจใหม่โดยเพิ่มกิจกรรมการวางระบบเครือข่ายและข่ายสายสัญญาณคอมพิวเตอร์และสื่อสาร
เพื่อรองรับการพัฒนาและเติบโตของระบบเครือข่ายและโทรคมนาคมของประเทศไทย
นอกจากนี้ยังได้ขยายการดำเนินงานของธุรกิจวิศวกรรมให้ครอบคลุมการให้บริการระบบคอมพิวเตอร์
ระบบเทคโนโลยีสารสนเทศและระบบสื่อสารครบวงจรอีกด้วย

ปัจจุบัน บริษัทมีตัวแทนจัดจำหน่าย (Dealer) และผู้รับเหมาวางระบบ (Contractor)
ซึ่งเป็นผู้นำสินค้าของบริษัทไปจำหน่ายต่อหรือเพื่อติดตั้งให้กับลูกค้ามากกว่า 4,000 บริษัททั่วประเทศ
อีกทั้งยังมีลูกค้าภาครัฐอีกจำนวนมากกว่า 100 องค์กร รวมแล้วประมาณกว่า 4,100 ราย
อนึ่งบริษัทยังมีแผนงานการขยายตลาดไปสู่ต่างประเทศอีกด้วย

ในปี 2548 ที่ผ่านมา บริษัทได้ขยายสาขาไปยังภูมิภาคเพื่อขยายช่องทางการจัดจำหน่าย
โดยได้เปิดสาขาเชียงใหม่ เพื่อครอบคลุมภูมิภาคของภาคเหนือตอนบน 7 จังหวัด
และกำลังจะเปิดสาขาหาดใหญ่เพื่อครอบคลุมภูมิภาคของภาตใต้ในปี 2549 นี้
และยังมีโครงการเปิดสาขาในภูมิภาคอื่นอีกด้วย

2.  การเปลี่ยนแปลงและพัฒนาการที่สำคัญ

+-------+--------------------------------------------------------------+
| พ.ศ.  | -   จดทะเบียนจัดตั้งบริษัทเมื่อวันที่ 9 มีนาคม 2538 ด้วยทุนจดทะเบียน 10     |
| 2538  |     ล้านบาท                                                   |
|       |                                                              |
|       | -   เป็นตัวแทนจัดจำหน่าย (Distributor) สินค้ายี่ห้อ AMP,              |
|       |                                                              |
|       | -   จ้างผลิตสินค้าเพื่อนำมาจำหน่ายภายใต้ชื่อ Interlink                 |
|       |     ซึ่งเป็นยี่ห้อของบริษัทเอง                                       |
+-------+--------------------------------------------------------------+
| พ.ศ.  | -   ขยายประเภทของสินค้า                                        |
| 2539  |     โดยเพิ่มสินค้าประเภทตู้ใส่อุปกรณ์คอมพิวเตอร์และสื่อสารโทรคมนาคม (RACK |
|       |     CABINET) ด้วยวิธีว่าจ้างโรงงานในประเทศผลิต โดยใช้ชื่อสินค้าว่า       |
|       |     Interlink                                                |
+-------+--------------------------------------------------------------+
| พ.ศ.  | -   บริษัทออกแบบและพัฒนาผลิตภัณฑ์ “19” GERMANY EXPORT RACK”        |
| 2540  |     โดยจดลิขสิทธิ์แบบและเครื่องหมายการค้า และร่วมลงทุนกับบริษัท          |
|       |     อี.เอส.อินเตอร์เนชั่นแนล (1991) จำกัด                          |
|       |     เพื่อผลิตและจำหน่ายภายในประเทศ และยังส่งสินค้าออกขายต่างประเทศ    |
+-------+--------------------------------------------------------------+
| พ.ศ.  | -   ได้รับการแต่งตั้งจากสินค้ายี่ห้อ LINK                              |
| 2541  |     ให้เป็นตัวแทนจัดจำหน่ายในประเทศไทยและแถบอินโดจีนแต่เพียงผู้เดียว     |
+-------+--------------------------------------------------------------+
| พ.ศ.  | -   เพิ่มประเภทสินค้า ได้แก่ อุปกรณ์แปลงสัญญาณไฟฟ้าเป็นสัญญาณแสง (Media  |
| 2542  |     Convertor) โดยเป็นผู้ริเริ่ม และทำการตลาดอย่างจริงจัง             |
|       |     เป็นรายแรกของประเทศไทย                                    |
+-------+--------------------------------------------------------------+
| พ.ศ.  | -   ขยายตลาดไปสู่งานทดสอบและออกแบบติดตั้งระบบข่ายสายสัญญาณคอมพิวเตอร์ |
| 2543  |                                                              |
|       | -   ได้รับการรับรองระบบบริหารงานคุณภาพ ISO 9002 จาก SGS และ UKAS  |
+-------+--------------------------------------------------------------+
| พ.ศ.  | -   เพิ่มทุนจดทะเบียนจาก 10 ล้านบาท เป็น 30 ล้านบาท                 |
| 2544  |                                                              |
+-------+--------------------------------------------------------------+
| พ.ศ.  | -   สร้างขวัญและกำลังใจให้บุคลากรด้วยการจัดตั้งเงินกองทุนสำรองเลี้ยงชีพ    |
| 2546  |                                                              |
|       | -   เพิ่มทุนจดทะเบียนจาก 30 ล้านบาท เป็น 60 ล้านบาท                 |
|       |     โดยเป็นการเพิ่มทุนโดยผู้ถือหุ้นเดิม                                |
|       |     และมีการเรียกชำระราคาหุ้นทั้งหมดแล้วในต้นปี 2547                  |
|       |                                                              |
|       | -   ได้รับการรับรองระบบบริการงานคุณภาพ มอก./ISO 9001:2000 แทน ISO |
|       |     9002 ของเดิม                                              |
|       |                                                              |
|       | -   ได้รับการคัดเลือกให้เป็น “บริษัทดีเด่นด้านจรรยาบรรณ (บรรษัทภิบาล)”    |
|       |     ประจำปี 2546 จากหอการค้าไทยและสภาหอการค้าแห่งประเทศไทย       |
+-------+--------------------------------------------------------------+
| พ.ศ.  | -   ขยายแผนกวิศวกรรม (Engineering)                            |
| 2547  |     เป็นธุรกิจวิศวกรรมวางระบบเครือข่ายและสายสัญญาณ                  |
|       |     เพื่อมุ่งเน้นและรองรับงานโครงการขนาดใหญ่                        |
|       |                                                              |
|       | -   เปิดแผนกโซลูชั่น โพร์วายเดอร์ (Solution Provider)              |
|       |     เพื่อดำเนินธุรกิจที่ปรึกษาและรวบรวมระบบคอมพิวเตอร์                 |
|       |     ระบบเทคโนโลยีสารสนเทศและการสื่อสารครบวงจร                   |
|       |                                                              |
|       | -   บริษัทแปรสภาพเป็นบริษัทมหาชนและเพิ่มทุนจดทะเบียนเป็น 80 ล้านบาท     |
|       |     (ชำระแล้ว 60 ล้านบาท) มูลค่าที่ตราไว้หุ้นละ 1 บาท ในเดือนมีนาคม     |
|       |     2547 และเข้าจดทะเบียนในตลาดหลักทรัพย์แห่งประเทศไทย เมื่อ 20      |
|       |     สิงหาคม 2547                                              |
|       |                                                              |
|       | -   วันที่ 29 พฤศจิกายน 2547                                     |
|       |     ซื้อที่ดินเพ                                                  |
|       | ื่อใช้เป็นที่ตั้งของอาคารคลังสินค้าและโครงการก่อสร้างสำนักงานใหญ่แห่งใหม่มูลค่า |
|       |     20,000,000 บาท                                           |
|       |                                                              |
|       | -   บริษัทได้รับการว่าจ้างจากกิจการร่วมค้า ไอทีโอ (ITO Joint Venture)  |
|       |     ให้เป็นผู้รับเห                                               |
|       | มาติดตั้งระบบสายสัญญาณให้แก่สนามบินสุวรรณภูมิซึ่งเป็นสนามบินที่ใหญ่ที่สุดในเอเซีย |
|       |     มูลค่าโครงการ 136 ล้านบาท                                   |
+-------+--------------------------------------------------------------+
| พ.ศ.  | -   บริษัทฯได้ขยายการดำเนินงานโดยขยายสาขาไปยังภูมิภาคต่างๆ           |
| 2548  |     โดยเปิดสาขาเชียงใหม่ เมื่อวันที่ 18 มิถุนายน 2548                  |
|       |                                                              |
|       | -   บริษัท ได้ผ่านการคัดเลือก เข้าชิงรางวัลรอบสุดท้าย 3 รายการ ในงาน    |
|       |     SET Awards 2005 ได้แก่ รางวัล mai Newly Listed STAR,รางวัล   |
|       |     mai Best Return STAR และรางวัล mai Growth STAR            |
|       |     ซึ่งบริษัทฯได้รับรางวัลชนะเลิศ mai Growth STAR เมื่อวันที่ 18 กรกฎาคม |
|       |     2548 ซึ่งถือเป็นความภาคภูมิใจสำหรับพนักงานและองค์กร               |
|       |                                                              |
|       | -   บริษัทได้รับการว่าจ้างจากบริษัท การบินไทย จำกัด (มหาชน) และบริษัท    |
|       |     ทีโอที จำกัด (มหาชน)                                        |
|       |                                                              |
|       |    ให้เป็นผู้วางระบบเครือข่ายและสายสัญญาณให้แก่โครงการในสนามบินสุวรรณภูมิ |
|       |     มูลค่า 13 ล้านบาท และ 98 ล้านบาทตามลำดับ                      |
|       |                                                              |
|       | -   จัดทำโครงการส่งฟรีทั่วไทย                                     |
+-------+--------------------------------------------------------------+
| พ.ศ.  | -   เมื่อวันที่ 1 มกราคม 2549 บริษัทฯได้ปรับยุบรวมแผนกโซลูชั่น โพร์วายเดอร์ |
| 2549  |     เข้าเป็นส่วนหนึ่งของธุรกิจวิศวกรรมวางระบบ                        |
|       |                                                              |
|       |  เพื่อเพิ่มความคล่องตัวในการบริหารจัดการและลดความซ้ำซ้อนในการดำเนินธุรกิจ |
+-------+--------------------------------------------------------------+

1.  ภาพรวมการประกอบธุรกิจของบริษัท

บริษัทแบ่งสายโครงสร้างธุรกิจออกเป็น 2 หน่วยธุรกิจหลัก ได้แก่

1.  ธุรกิจจัดจำหน่ายสายสัญญาณคอมพิวเตอร์และสื่อสาร (Distribution Business)

บริษัทเป็นตัวแทนจัดจำหน่าย (Distributor) และนำเข้า (Importer)
สินค้าอุปกรณ์ข่ายสายสัญญาณ (Cabling) คอมพิวเตอร์ เทคโนโลยีสารสนเทศและการสื่อสาร
ครบวงจร

2.  ธุรกิจวิศวกรรมวางระบบเครือข่ายและสายใยแก้ว (Engineering Business)

บริษัทรับเหมางานออกแบบติดตั้งระบบข่ายสายสัญญาณ
ระบบเครือข่ายสำหรับคอมพิวเตอร์และสื่อสารโทรคมนาคม
โดยเน้นที่โครงการก่อสร้างที่มีมูลค่าสูงและต้องการผู้ติดตั้งที่มีความชำนาญและมีเครื่องมือทดสอบครบถ้วนทั้งของภาครัฐและเอกชน
ซึ่งเป็นธุรกิจรับเหมาออกแบบติดตั้งระบบสายสัญญาณ (Cabling System), ระบบเครือข่าย
(Networking System) สำหรับคอมพิวเตอร์และสื่อสารโทรคมนาคม
ซึ่งเป็นหน่วยธุรกิจที่เกิดจากการปรับยุบรวมแผนกวิศวกรรมวางระบบ และแผนกโซลูชั่น
โพร์วายเดอร์ไว้ด้วยกัน เพื่อเพิ่มความคล่องตัวในการบริหารจัดการ
และเป็นการลดความซ้ำซ้อนในการดำเนินธุรกิจ

2.  สัดส่วนรายได้

  ตาราง 2.1 แสดงโครงสร้างรายได้ (หน่วย : ล้านบาท)

  ------------------- -------- ------- -------- ------- -------- ------- -------- -------
  สายผลิตภัณฑ์/กลุ่มธุรกิจ   ปี 2548           ปี 2547           ปี 2546           ปี 2545   

                      รายได้    %       รายได้    %       รายได้    %       รายได้    %

  ธุรกิจจัดจำหน่าย        479.90   71.59   361.66   74.19   279.15   97.01   226.49   94.18

  ธุรกิจ วิศวกรรมวางระบบ 145.45   21.70   92.93    19.06   8.60     2.99    13.99    5.82

  ธุรกิจโซลูชั่น           44.96    6.71    32.91    6.75    -        -       -        -
  โพร์วายเดอร์                                                                      

  รวม                 670.31   100     487.50   100     287.75   100     240.48   100
  ------------------- -------- ------- -------- ------- -------- ------- -------- -------

3.  เป้าหมายการดำเนินธุรกิจ

บริษัทมีเป้าหมายที่จะรักษาความเป็นผู้นำอันดับ 1
และเพิ่มสัดส่วนการตลาดในธุรกิจเทคโนโลยีสารสนเทศและการสื่อสารด้านข่ายสายสัญญาณ
(Cabling) โดยกำหนดยุทธศาสตรเชิงรุก เพื่อการเติบโตอย่างยั่งยืน
และได้วางแนวทางในการดำเนินธุรกิจให้บรรลุเป้าหมายที่ตั้งไว้ดังนี้

1.  ผู้นำอันดับ 1 ในธุรกิจข่ายสายสัญญาณคอมพิวเตอร์และการสื่อสารโทรคมนาคม

2.  ผู้จัดจำหน่ายและวางระบบ Fiber Optic ที่ใหญ่ที่สุดในประเทศไทย

3.  ผู้บุกเบิกระบบเครือข่ายโทรศัพท์ที่จัดการได้ และรับประกันความทันสมัย